Diari Oficial de la Generalitat Valenciana


Sumari del DOGV 1093, del 26-06-1989 (1989/814306)

ORDRE de 7 d'abril de 1989, de la Conselleria de Cultura, Educació i Ciència, per la qual s'estableix el calendari escolar per a tots els centres docents no universitaris durant el curs 1989-90.
--------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/04/07/(2)/dof/vci/html**

### Dades del document

Número de DOGV
:   1093

Data del DOGV
:   26-06-1989

Secció del DOGV
:   DISPOSICIONS GENERALS

Número del document
:   1989/814306


Data del document
:   07-04-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 7 d'abril de 1989, de la Conselleria de Cultura, Educació i Ciència, per la qual s'estableix el calendari escolar per a tots els centres docents no universitaris durant el curs 1989/90.  
Atesa la necessitat d'establir el calendari escolar que ha de regir en els centres docents de la Comunitat Valenciana i tenint en compte l?experiència de l'aplicació del calendari escolar del curs passat, vists els articles d'aplicació de la Llei General d'Educació número 14/70, de 4 d'agost, i de la Llei Orgànica 8/85, de 3 de juliol, i en virtut de les competències que em confereix el Reial Decret 2093/83, de 28 de juliol, sobre traspàs de funcions i serveis de l'Administració de l?Estat a la Comunitat Valenciana en matèria d'educació.  
ORDENE:  
Article primer  
Durant el curs escolar 1989/90, els centres públics i privats d'Educació General Bàsica, Educació Pre-escolar, Educació Especial, Educació Permanent d'Adults, Batxillerat, Formació Professional, Escoles d'Arts Aplicades i Oficis Artístics, Escoles Oficials d'Idiomes, Conservatoris de Música, Escoles d'Art Dramàtic i Dansa i Escola de Ceràmica, es regiran segons que disposa la present Ordre.  
Article segon  
El curs acadèmic, per als centres docents d'Educació General Bàsica, Educació Pre-escolar i Educació Especial, començarà l'1 de setembre de 1989 i finalitzarà el 31 d'agost de 1990, llevat d'activitats pendents del curs anterior.  
Per a la resta dels centres docents consignats en l'Article Primer, el curs acadèmic començarà l'1 d'octubre de 1989 i finalitzarà el 30 de setembre de 1990.  
Article tercer  
El professorat dels nivells afectats per aquest calendari realitzarà activitats acadèmiques en els centres desde l'1 de setembre de 1989 fins al 30 de juny de 1990, ambdós inclusivament, llevat d'activitats pendents que es realitzaran en el mes de juliol.  
Article quart  
Les classes es desplegaran, excepció feta dels dies festius i vacacions, en els períodes següents:  
a) Per a Educació Pre-escolar, Educació General Bàsica i Educació Especial, de dilluns a divendres durant els dies inclosos entre el 14 de setembre de 1989 i el 22 de juny de 1990, ambdós inclusivament.  
b) Per als altres ensenyaments no universitaris, de dilluns a divendres durant els dies inclosos entre el 2 d'octubre de 1989 i el 15 de juny de 1990, ambdós inclusivament.  
Article cinqué  
Seran festius durant el curs escolar, a més del descans del diumenge, els dies següents:  
- 9 d'octubre: Dia de la Comunitat Valenciana.  
- 12 d'octubre: Festa nacional d'Espanya.  
- 1 de novembre: Tots Sants.  
- 6 de desembre: Dia de la Constitució Espanyola.  
- 8 de desembre: La Immaculada Concepció.  
- 1 de maig: Festa del Treball.  
- 14 de juny: Corpus Christi.  
Sense perjudici d?allò que estableix l'autoritat competent, quant a festes laborals, cada municipi podrà proposar a la Conselleria de Cultura, Educació i Ciència, oït el Consell Escolar Municipal, fins a un màxim de tres dies festius, d'entre els considerats com a lectius en el present calendari, a més dels considerats com a festius per l'ajuntament, segons que estableix l'article 46 del Reial Decret 2001/83, de 28 de juliol (B.O.E. de 29 de juliol) i que anualment són publicats en el Diari Oficial de la Generalitat Valenciana.  
Amb aquesta finalitat, els ajuntaments trametran, abans del 30 d'octubre, a les Direccions Territorials de Cultura i Educació corresponents, la relació de dies no lectius declarats com a tals, per tal que el director territorial de Cultura i Educació ho autoritze.  
Article sisé  
A més de les d'estiu, seran període de vacances:  
- En Nadal: des del 23 de desembre de 1989 fins al 7 de gener de 1990, ambdós inclusivament.  
- En Pasqua: des del 12 d'abril de 1990 fins al 23 d'abril de 1990, ambdós inclusivament.  
Article seté  
Per als ensenyaments d'Educació Pre-escolar, Educació General Bàsica i Educació Especial, en els períodes corresponents als mesos de juny i setembre, les activitats escolars dels alumnes es desplegaran de matí, en jornada continua, de nou a tretze hores. Les hores que resten per a cobrir l?horari dels professors es destinaran de manera flexible, d'acord amb les necessitats dels centres, a activitats que no requeriran la presència d'alumnes.  
Durant la resta del curs, la jornada diària per al desplegament del currículum serà de 5 hores lectives, distribuïdes de 9 a 12 i de 15 a 17 hores.  
Qualsevol variació d'aquest horari l?haurà d'autoritzar prèviament el Director Territorial de Cultura i Educació respectiu.  
Article vuité  
En els nivells d'Ensenyaments Mitjans, l?horari de jornada per al desplegament del currículum serà de matí i vesprada, i cada classe lectiva serà de 60 minuts, sense perjudici d?allò establert per als centres amb horari nocturn.  
Qualsevol variació d'aquest horari l?haurà d'autoritzar prèviament el Director Territorial de Cultura i Educació respectiu.  
Article nové  
Durant els mesos de setembre i juny, i durant els períodes no destinats a activitats lectives amb alumnes, el professorat dels nivells afectats per aquesta Ordre, romandrà en els centres per desplegar les funcions previstes per a l'inici i l'acabament del curs acadèmic.  
Article deu  
Els directors dels centres vetlaran pel compliment d'aquesta Ordre, la qual haurà de ser exposada, de forma visible per als interessats, en tots els centres docents a què fa referència l'Article Primer.  
La Inspecció Educativa vigilarà, de la mateixa manera, el compliment d?allò que disposa la present norma.  
Article onze  
Qualsevol modificació necessària del calendari per circumstàncies especials, haurà d'estar expressament autoritzada per la Direcció General de Centres i Promoció Educativa.  
DISPOSICIONS FINALS  
Primera  
La Direcció General de Centres i Promoció Educativa, dictarà les disposicions oportunes envers el desplegament i el compliment del que disposa la present Ordre.  
Segon  
La present disposició entrarà en vigor el mateix dia que es publicarà en el Diari Oficial de la Generalitat Valenciana.  
València, 7 d'abril de 1989.  
El Conseller de Cultura, Educació i Ciència,  
CIPRIA CISCAR I CASABAN


Còpia Permalink ELI